
Në pajtim me dispozitat e Ligjit për Shërbimin Civil të Republikës së Kosovës, Ligji Nr. 03/ L -149, Rregullore   
Nr. 02/2010 për Procedurat e Rekrutimit në Shërbimin Civil të Republikës së Kosovës si dhe Rregullore Nr. 21/
2012 për Avancimin në Karrierë të Nëpunësve Civil,  Ministria e Tregtisë dhe Industrisë bën:

Titulli i vendit të punës:             Drejtor i Drejtoratit të Akreditimit dhe të Zhvillimit
Koeficienti / 9.5
Nr. i Referencës:  MTI/ 25
Numri i zyrtarëve që do të pranohen: 1
Vendi: Prishtinë                                                                                                                          Datë: 06.10.2017
____________________________________________________________________________________________
    Detyrat dhe përgjegjësitë:
· Udhëheq dhe cakton objektivat e drejtorisë në përputhje me strategjinë dhe objektivat e DAK si dhe dizajnon planet vjetore të punës të detajuara për t’i përmbushur këto objektiva; 
· Menaxhon me stafin e drejtoratit dhe organizon punën përmes ndarjes së detyrave tek vartësit, ofron udhëzime dhe mbikëqyrë punën e stafit për të ofruar shërbime cilësore që janë relevante me funksionet e drejtoratit; 
· Analizon dhe vlerëson proceset dhe procedurat e brendshme, manualin e cilësisë, procedurat teknike, procedurat e menaxhimit, format dhe rekomandon ndryshime / përmirësime me qëllim të rritjes së efikasitetit në punë; 
· Zhvillon dhe mbikëqyrë zbatimin e politikave dhe procedurave dhe ofrimin e shërbimeve rreth akreditimit të laboratorëve testues, kalibrues, trupave inspektues dhe trupave certifikues;
· Zhvillon dhe mbikëqyrë zbatimin e politikave dhe procedurave dhe ofrimin e shërbimeve rreth trajnimit dhe zhvillimit të fushave të reja të akreditimit si dhe përkujdeset për komunikimin me organizmat rajonal dhe ndërkombëtar të akreditimit; 
· Harton politikat e cilësisë së DAK duke u konsultuar me gjithë stafin e DAK dhe miratimin e tyre nga menaxhmenti i lartë; 
· Miraton grupet e vlerësimit dhe mbikëqyrjes së TVK-ve (Trupave të Vlerësimit të Konformitetit) dhe kryen monitorimin e tyre; 
· Bën vlerësimin e rregullt të stafit nën mbikëqyrje të tij/saj dhe përkrahë zhvillimin e tyre përmes trajnimit për kryerje të detyrave të tyre në përputhje me standardet e kërkuara




    Kualifikimet për këtë vend të punës:

· Diplomë universitare: Fakulteti Teknik, Ekonomik, Juridik, Shkencat Natyrore;
· Minimum 6 vite përvojë pune profesionale, përfshirë së paku tri 3  vite në pozitë drejtuese;
· Njohuri dhe përvojë substanciale për standardet dhe fushën e akreditimit; 
· Shkathtësi të lartë në menaxhim, organizim, caktimit të objektivave dhe planifikim; 
· Aftësi për mbikëqyrje efektive të punës profesionale të kryer nga vartësit; 
· Shkathtësi të nivelit të lartë në komunikim dhe negocimit; 
· Qasje fleksibile ndaj organizimit dhe mbikëqyrjes së punës, përfshirë zgjidhjen e problemeve; 
· Shkathtësi kompjuterike të aplikacioneve të programeve (Word, Excel, Power Point, Access); 

 
Kushtet e pjesëmarrjes në rekrutim:

Të drejtë aplikimi kanë të gjithë nëpunësit e MTI-së, të cilët kanë zotësi të plotë për të vepruar, kanë shkollimin e lartë dhe kanë aftësinë profesionale për kryerjen e detyrave.

Kohëzgjatja e emërimit:

Nëpunësi i karrierës (përhershëm) Periudha provuese .Dymbëdhjetë (12) muaj.

Data e mbylljes së konkursit:

13.10.2017

Paraqitja e kërkesave

Formularët për aplikim mund të merren në recepcion të MTI-së, ose të tërhiqen nga web faqja e MTI-së, ku është bërë edhe shpallja e konkursit , në adresën www.mti-ks.org dhe dorëzohen në Divizionin e Burimeve Njerëzore, çdo ditë pune nga ora 8:00 -16:00 deri më:13.10.2017. Për informata më të hollësishme mund të kontaktoni në nr. tel. 038-200 36-578. 

“Shërbimi Civil i Republikës së Kosovës, ofron mundësi të barabarta të punësimit për të gjithë shtetasit e Kosovës dhe mirëpret aplikacionet nga të gjithë personat e gjinisë mashkullore dhe femërore nga të gjitha komunitetet në Kosovë”.  

“Komunitetet jo-shumicë dhe pjesëtarët e tyre kanë të drejtë për përfaqësim të drejtë dhe proporcionalë organet e shërbimit civil të administratës publike,qendrore dhe lokale,siç specifikohet në Nenin 11, paragrafi 3të Ligjit Nr..03/L-149 mbi shërbimin Civil të Republikës së Kosovës”

 Kërkesat e pakompletuara si dhe kërkesat e dërguara pas datës së fundit nuk do të pranohen.
Për shkak të numrit të madh të kërkesave të pranuara,vetëm kandidatët e përzgjedhur në listën e ngushtë do  të kontaktohen.

